Egvu-Ọma.
128.
Egvu, aagụje teke eeje Jerúsalemu Ọnu-ọma bụ k'iphe bụ ndu atsụ Ojejoje egvu; mbụ ndu bụ ụzo iya; bẹ ẹphe etso. 
Onye ono a-nọdu ndzụ; ria iphe o setaru l'akanya; ẹhu-ọtso-ẹna; mẹ k'ọma abụru nk'iya. 
Nyee ngu a-nọdu lẹ nke ngu; dụ l'ọ bụ oshi vayịnu, amị amịmi. Ụnwu ngu adụ l'ọ bụ ẹkali-oshi olivu; nọ-phee ngu mgburumgburu. 
Ono bụ ẹge onye a gọru ọnu-ọma nụ a-dụ; mbụ onye atsụ Ojejoje egvu. 
Tẹ Ojejoje shikwa lẹ Záyọnu gọru ọnu-ọma nụ ngu; nggu anọdu phụ ẹge ụba Jerúsalemu a-habe jeye l'oge nka-ezekuna nke ngu. 
Ịi-nọ ndzụ; phụ ụnwu nwanwanwaranwa ngu. T'ẹhu-agu bụkwaru kẹ ndu Ízurẹlu. 
