Jobu.
25.
Tọ dụ iya bụ; Bilidadu kẹ Shuha abya eyee ọnu; sụ iya: 
“L'ọ bụ Nchileke bụ ishi; bụru iya bẹ ndiphe mgburumgburu a-tsụje egvu. Oomeje tẹ nchị dụ ndoo l'imigwe. 
?Bụ onye a-dụ ike gụta ndu sọja iya l'ọgu. ?Tọ bụ onye bẹ iphoro iya te enwujeduru? 
?Nanụ ẹge madzụ e-me bụru onye doberu ẹka ndoo l'ẹke, Nchileke nọ. ?Nanụ ẹge madzụ mmanu e-me bụru onye dụebe mma. 
Ọ -bụru l'ọnwa te echishidu ike; mkpọ-kpodo te ekeshi ike l'ẹnya iya; 
?bụ-chia ayịbe madzụ, bụ ẹhonwu; bẹ oo-gbe gụbe-chia iphe.” 
